paragraph_text: Atlantska plovidba d.d., hrvatsko brodarsko poduzeće sa sjedištem u Dubrovniku. Osnovana je 1955. godine, a osnovna joj je djelatnost prijevoz raznovrsnog tereta, posebice sipkih i teških tereta, u slobodnoj plovidbi po svjetskim morima. Jedan je od najvećih gospodarskih subjekata u Gradu Dubrovniku i Dubrovačko-neretvanskoj županiji te jedan od najvećih teretnih brodara na Jadranu, prisutan na svjetskom tržištu.